《送伦天瑞暂归石■》
明代·何吾驺

客梦澄如练，况当山月秋。竹声消剩暑，槐露洗新愁。

乍结王生袜，何当李子舟。故人暂相别，云暗海西头。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。